ΓΡΑΠΤΗ ΕΡΩΤΗΣΗ E-0937/02

υποβολή: Monica Frassoni (Verts/ALE) προς την Επιτροπή

(9 Απριλίου 2002)

Θέμα: Σημεία επαφής για τις κατευθυντήριες γραμμές ΟΟΣΑ για πολυεθνικές επιχειρήσεις

Στις δημοσιονομικές θέσεις B7-300, B7-310 και B7-320 (Χρηματοδοτική και τεχνική συνεργασία με τις αναπτυσσόμενες χώρες της Ασίας και της Λατινικής Αμερικής και με τις χώρες της ηπειρωτικής Αφρικής, συμπεριλαμβανόμενης και της Νότιας Αφρικής) έχει εγκριθεί η προσθήκη της εξής παρατήρησης στον προϋπολογισμό του 2002:

Καλύπτει επίσης τη δημιουργία και τη λειτουργία σημείων επαφής για τις κατευθυντήριες γραμμές ΟΟΣΑ για πολυεθνικές επιχειρήσεις στις αντιπροσωπείες της Ευρωπαϊκής Ένωσης, στα κράτη όπου αναπτύσσουν δραστηριότητα ευρωπαϊκές εταιρείες.

Σε ποιων κρατών αντιπροσωπείες της Ευρωπαϊκής Ένωσης προτίθεται η Επιτροπή να αρχίσει την λειτουργία αυτών των σημείων επαφής και πότε θα αρχίσουν να λειτουργούν·

Με τι μέσα θα γνωστοποιήσει η Ε Ε ή η αντιπροσωπεία της Ευρωπαϊκής Ένωσης την ύπαρξη αυτών των σημείων επαφής σε κάθε μιά από τις ενδιαφερόμενες χώρες και ποιες δραστηριότητες θα έχουν αυτά τα σημεία επαφής·

Απάντηση του κ. Lamy Εξ ονόματος της Επιτροπής

(28 Μαΐου 2002)

Η Επιτροπή έχει ως στόχο να διορίσει ανταποκριτή(1) για τις κατευθυντήριες γραμμές του Οργανισμού Οικονομικής Συνεργασίας και Ανάπτυξης (ΟΟΣΑ) σ' όλες τις αντιπροσωπείες της.

Στο πλαίσιο αυτό, η Επιτροπή προβλέπει να τις ενημερώσει, — μεταξύ άλλων, κατά τη διάρκεια του ετήσιου σεμιναρίου κατάρτισης των αντιπροσωπειών που θα πραγματοποιηθεί αρχές Ιουλίου 2002 — σχετικά με τη χρησιμότητα της προώθησης των κατευθυντήριων γραμμών του ΟΟΣΑ, τόσο στις αρχές των ενδιαφερομένων χωρών και στις επιχειρήσεις που είναι εγκατεστημένες εκεί ή οι οποίες προτίθενται να επενδύσουν σάυτές, όσο και στην κοινωνία των πολιτών.

Σε μία πρώτη φάση, ο εμπορικός ακόλουθος (εφόσονφίσταται τέτοιος σε κάθε αντιπροσωπεία(2)), θα επιφορτισθεί με τα καθήκοντα του ανταποκριτή, και θα είναιπεύθυνος τόσο για την ενημέρωση όσο και για την προώθηση των κατευθυντήριων γραμμών. Αςπενθυμισθεί ότι οι γραμμές αυτές καλύπτουν όλους τους τομείς κοινωνικής ευθύνης των επιχειρήσεων, δηλαδή την εργασία των παιδιών και την κατάναγκαστική εργασία, τις κοινωνικές σχέσεις, την προστασία του περιβάλλοντος, την προστασία των καταναλωτών, τη διαφάνεια και τη διάδοση των πληροφοριών, την καταπολέμηση της διαφθοράς, τη μεταφορά τεχνολογίας, τον ανταγωνισμό και τη φορολογία.

Σε μία δεύτερη φάση, ο διορισμός ανταποκριτών θα συνεχισθεί ώστε να περιληφθούν και οιπόλοιπες αντιπροσωπείες. Το έργο των αντιπροσωπειών στον τομέα αυτό θα διεκπεραιώνεται σε στενή συνεργασία με την Επιτροπή.

(1) Ο όρος σημείο επαφής ή εθνικό σημείο επαφής αφορά αποκλειστικά τα κράτη μέλη του ΟΟΣΑ ή που έχουν εγκρίνει τη δήλωση σχετικά με τις κατευθυντήριες γραμμές που αφορούν τις πολυεθνικές εταιρείες. Η Επιτροπή, παρά τον κεντρικό της ρόλο, τόσο στον ΟΟΣΑ, όσο και στην εφαρμογή των κατευθυντήριων γραμμών, δεν αποτελεί εθνικό σημείο επαφής καθαυτό· ο όρος ανταποκριτής είναι συνεπώς ακριβέστερος.

(2) Οι αντιπροσωπείες που διαθέτουν εμπορικό ακόλουθο είναι οι εξής: Νότιος Αφρική, Αργεντινή, Βραζιλία, Καναδάς, Χιλή, Κορέα, Αίγυπτος, Ηνωμένες Πολιτείες, Γενεύη, Χονγκ Κονγκ, Ουγγαρία, Ινδία, Ινδονησία, Τζαμάικα, Ιαπωνία, Κένυα, Μαρόκο, Μεξικό, Νιγηρία, Παρίσι, Φιλιππίνες, Πολωνία, Ρωσία, Σενεγάλη, Τανζανία, Τσεχική Δημοκρατία, Ταϊλάνδη, Τουρκία, Ουρουγουάη, Βιετνάμ.